د ځايي (ابوریجنل) او د توریس سټریټ ټاپو اوسیدونکيو د غږ په اړه ریفرنډم (ټولپوښتنه)

ډیر ژر به د استرالیا له رایو ورکونکیو څخه وغوښتل شي چې په یوه ټولپوښتنه کې رایه ورکړي .دغه ریفرنډم به پوښتنه وکړي چې ایا په اساسي قانون کې پارلمان ته د ځايي او توریس سټریټ ټاپو اوسیدونکیو غږ باید شتون ولري او که نه. پارلمان هغه ارګان دی چې د استرالیا لپاره قوانین جوړوي.

پارلمان ته د غږ پورته کول په څه مانا دي؟

غږ د ځايي او توریس سټریټ ټاپو خلکو لپاره یوه لاره ده چې دولت ته د هغو قوانینو په اړه مشوره ورکړي، چې پر دوی اغېزه کوي .په اساسي قانون کې د غږ لیکلو مانا به دا وي چې دغه غږ به دولت ته د هغو ستونزو په اړه د مشورو په چمتو کولو کې دایمي رول ولري چې پر ځايي او توریس سټریټ د ټاپو پر خلکو باندي اغېزه کوي .پارلمان ته غږ به د ځايي او توریس سټریټ ټاپو د خلکو لپاره یو فرصت وي چې د اساسي قانون له مخې وپیژندل شي او هم یې کلتور منلی او ولمانځل شي..

ولې ځايي او د توریس سټریټ ټاپو خلک پارلمان ته د غږ غوښتنه کوي؟

ځايي او د توریس سټریټ ټاپو خلک له نږدې 100 کلونو راهیسې د دولت له لوري د پېژندل کېدو غوښتنه کوي .ځايي او د توریس سټریټ ټاپو خلک خپلې ټولنې او کلتور ښه پیژني .دوی د هغو ننګوونو سره د مقابلې لپاره غوره حلونه پیژني چې د دوی ټولنې ورسره مخ دي چې کولی شي د ځايي او توریس سټریټ ټاپو د خلکو لپاره د ژوندانه خورا عادلانه ، مناسبه تجربه رامنځته کړي..

پارلمان ته به د غږ پورته کول څه رول ولري؟

د دغه غږ له مخې به د هغو ستونزو په اړه چې د دوی په ژوند اغېزه کوي د ځايي او توریس سټریټ ټاپو خلکو مشورې واورېدل شي، نو دولت کولی شي د هغو ستونزو په اړه ښې پرېکړې وکړي چې د ځايي او توریس سټریټ ټاپو په خلکو باندې یې اغېزه کړې ده.

دغه غږ به څوک په پارلمان کې پورته کوي؟

غږ به د لیرې پرتو سیمو په شمول د هر ایالت او سیمې څخه د ځايي او توریس سټریټ ټاپو د خلکو د یوې ډلې له لوري وي .استازي به یې په خپله سیمه کې د ځايي او توریس سټریټ ټاپو د خلکو له لوري ټاکل کیږي.

ایا د ځايي او توریس سټریټ ټاپو له خلکو سره په پارلمان کې د هغوۍ د غږ په اړه مشوره شوې ده؟

په زرګونو ځايي او د توریس سټریټ ټاپو خلکو مشوره ورکړې چې ولې د غږ پورته کولو ته اړتیا ده او دا باید د څو کلونو لپاره او څه ډول کار وکړي. د 80% څخه ډېر ځايي او د توریس سټریټ ټاپو خلک پارلمان ته د دوی د غږ له پورته کولو څخه ملاتړ کوي .

په دې اړه حقوق پوهان څه وایی؟

د اساسی قانون د وکیلانو په ګډون د فدرالی دولت استازو وویل چی دا غږ له حقوقي اړخه ښه دی او زمونږ د دولتولۍ په سیستم کې غوره والی رامنځته کوي .

ایا دغه غږ کولی شي قوانین جوړ کړي؟

نه. دغه غږ به د قانون جوړولو واک ونه لري. دا به یواځې د هغو ستونزو په اړه مشوره وړاندې کړي چې د ځايي او د توریس سټریټ ټاپو پر خلکو اغېزه کوي.

د ځايي او توریس سټریټ ټاپو د غږ ریفرنډم به کومه پوښتنه مطرح کوي؟

"یو وړاندیز شوی قانون: ترڅو د ځايي او توریس سټریټ ټاپو د غږ په رامنځته کولو سره د آسترالیا د ځايي او توریس سټریټ ټاپوګانو د خلکو د پېژندنې لپاره په اساسي قانون کې بدلون رامنځته شي. ایا تاسو دا وړاندیز شوی بدلون تصویب کوئ؟"

زه څرنګه کولی شم په دې ریفرنډم کې رایه ورکړم؟

ټولپوښتنې د ټاکنو په څېر دي. تاسو ته به د پورتنۍ پوښتنې سره د رایې ورکولو پاڼه درکړل شي او تاسو اړتیا لرئ چې په انګلیسي ژبه کې ‘YES’ (هو) یا ‘NO’ (نه) ولیکئ ترڅو ستاسو رایه وشمېرل شي .که تاسو ‘YES’ ولیکئ نو دا په مانا ده چې تاسو موافق یاست چې د ځايي او د توریس سټراټ ټاپو خلک باید د هغو ستونزو په اړه غږ پورته کړي چې پر دوی مستقیمه اغېزه کوي..

که د خلکو اکثریت رایه YES (هو) وي څه به کیږي؟

که چیرې اکثریت خلک غږ ته Yes رایه ورکړي، نو دولت به بیا د ځايي او توریس سټریټ ټاپو له خلکو سره مشوره کوي ترڅو دا طرحه نهايي کړي او د غږ رامنځته کولو لپاره اړوند قوانین تصویب کړي.

که د خلکو اکثریت NO (نه) رایه ورکړي څه به کیږي؟

که د خلکو اکثریت ‘No’ رایه ورکړي، هیڅ بدلون به نه رامنځته کیږي. هغه ستونزې چې ځايي او د توریس سټریټ ټاپو خلک ورسره مخ دي هغه دوام به ورکړي .د ‘No’ رایه پدې مانا ده چې تاسو غږ ته د نه رایه ورکړئ، پدې ریفرنډم کې د ځايي او توریس سټریټ ټاپو خلکو ملاتړ کولو لپاره کوم بدیل شتون نه لري.

زه نور مالومات چیرته ترلاسه کولی شم؟

A qr code with a few black squares

Description automatically generated

**نور مالومات**

www.lwb.org.au